السلام عليكم طلب العلم من الامور الاساسية اللي لازم الانسان يهتم بها في طريقه الى الله سبحانه وتعالى. من المفاهيم الغلط اللي عندنا ان طلب العلم ده خاص بفئة اسمها طلبة العلم
او ناس اسمهم الشيوخ وده غلط في مستوى من طلب العلم ما ينفعش حد ما يكونش عنده يعني ما فيش حاجة انا ملتزم اصل انا مش هطلب العلم. ليه؟ اصل انا ما ليش في طلب العلم. لأ
هو فيه مستوى من العلم ما ينفعش حد ما يكونش عارفه مستوى معين في العقيدة مستوى معين في الفقه تعرف الاحكام اللازمة لك تعرف الحلال والحرام تعرف الشركيات تعرف ما يلزمك في الايمان بالله
من الاخر والقدر والاشياء دي حتى ولو مستواه بسيط طلب العلم مسألة مهمة عشان ما حدش يضحك عليك في دينك انا عايز اضرب لكم مسال انسان مضحك لكن حصل لنا كلنا
والمسال ده كل رد بالعلم. واللي ما عندوش علم لازم يتضحك عليه كلنا تعرضنا لموقف بتاع آآ الورقة اللي بيوزعوها دي يوزع منها خمسة وعشرين نسخة مش عارف ايه. كاتب لك فيها ان الشيخ احمد
اللي ماسك مفاتيح مسجد الرسول عليه الصلاة والسلام نام في المنام وشاف نام نام وشاف في المنام ان الرسول عليه الصلاة والسلام جا له وحكى له قصة طويلة العريضة وقال له الام حصل فيها كزا وحصل فيها كزا والام هيحصل فيها كزا. المهم الخلاصة الورقة دي لازم تتوزع
على خمسة وعشرين واحد ولا خمسين واحد. واللي وزعها ربنا كرمه باغاني وعياله مش عارف حصل لهم ايه. واللي ما وزعهاش اتحرق وراح في ستين داهية لو حصل له مصيبة الورقة اللي احنا اغلبنا واحنا صغيرين وزعناها يعني
انا وزعتها قبل كده بس مرة واحدة وبعد كده لما مجرد ما اتعلمت بقيت اقطع الورقة دي وانا وانا ما عنديش اي شك خالص فكان الناس كانوا بيقابلوني في الشارع يقولوا لي يا شيخ الاقي الورقة ديت
ما تزعقش كنت هاخده منها اخدها واقطعها واقول له ما لكش دعوة انا اللي ايه انا اللي اروح في ستين داهية بدالك وما رحتش في ستين داهية من ساعتها الخلاصة ان الورقة ديت الرد عليها بعلم ما عندكش علم هتخاف منها فعلا. اول حاجة ما فيش حاجة في الدين جديدة
الدين اكتمل خلاص. يعني ما فيش واحد ينفع يقول لك دلوقتي في واجب جديد نزل علينا في الدين ما ينفعش حد يجي يقول لك واجب من غير دليل شرعي. يعني ايه دليل شرعي؟ لازم تفهم الكلام دوت. الادلة الشرعية لها مصادر. لازم يبقى من القرآن
السنة الاجماع القياس المصادر الادلة الشرعية اللي الفقهاء بيتكلموا فيها لازم تبقى فاهم الكلام ده عشان ما بيضحكش عليك. الحاجة التانية ان المنام مش مصدر من مصادر التشريع حتى لو الرسول عليه الصلاة والسلام نفسه جا لك في المنام. ده مش مصدر من مصادر التشريع
الكلام ده ممكن يكون عند غلاة الصوفية. اللي بيقولوا ان المنامات ممكن ياخدوا منها احكام. لكن اهل السنة ما عندهمش الكلام دوت. ما فيش حاجة اسمها من ام يبقى يبقى مصدر من مصادر الايه؟ الشريعة والاحكام. فلو الرسول عليه الصلاة والسلام نفسه جاء لك وقال لك على حاجة واجب او حاجة حرام مش هنستنبط منها
اي احكام الحاجة التالتة انا ببص انا بجيب لك الموضوع بشكل قواعد علمية. الحاجة التالتة ان ما فيش حد يعلم الغيب الا الله فلو جه واحد قال لك لو ما وزعتش الورقة دي
هيحصل لك كزا او كزا ببساطة جدا تقول له الكلام ده كلام فارغ. لانه لا يعلم الغيب الا الله. او لو وزعت الورقة دي هيحصل لك كزا وكزا من الخير. ده كلام فارغ. في ان لا
اعلم الغيب الا الله سبحانه وتعالى وعنده مفاتح الغيب لا يعلمها الا هو سبحانه وتعالى. ان الله عنده علم الساعة وينزل الغيث ويعلم ما في الارحام. وما تدري نفس مازا تكسب غدا؟ وما تدري
نفس باي ارض تموت. شف انا بارد رد علمي. يعني ازاي واحد يتضحك عليه لو عنده علم بورقة زي ديت؟ انا بس جبت لك المسال المضحك ده عشان اقول لك يعني ايه الجهل
ممكن يوقعك في مصايب بل الجهل السبب كل شر. طب دي ورقة ورقة ويعني موضوع بسيط. فما بالك بقى بالمواضيع الكبيرة اللي كل يوم بتسار في التليفزيون شبهات حوالين السنة
حوالين القرآن. شبهات حوالين الصحابة. شبهات شبهات شبهات شبهات الملحدين. انت بتتعرض كل يوم للشبهات. لو انت مش بتتعلم كل يوم مسألة جديدة في الدين ممكن انت نفسك تقع بسبب شبهة من الشبهات. والشبهات على فكرة سازجة وتافهة وطالب علم بسيط يرد عليها. لكن
اللي بيتخض من الشبهات دي في العادة اللي ما تعلمش عشان كده انا بنصحك انك انت تهتم جدا بطلب العلم في طريقك الى الله سبحانه وتعالى. وانا من باب برضو المساعدة هتلاقيني حاطط لك في اول كومنت منهج علمي
مقترح منهج علم مقترح يساعدك يعني تعدي المستوى الاول او المستوى الاول والتاني في طلب العلم. وربنا يتقبل منا ومنكم صالح الاعمال. السلام عليكم ورحمة الله